Peep Talving

middle|36px| Vehklemine Riik  middle|60px|  Eesti  80px| 113. koht 1993  espadron(individuaalselt) 15. koht 1993  espadron(meeskondlikult)
Peep Talving (sündinud 14. detsembril 1965 Haapsalus) on eesti arst (traumakirurg) ja arstiteadlane ning endine vehkleja.

Elulugu
Ta alustas meditsiiniõpinguid Tartu Riikliku Ülikooli arstiteaduskonnas ja jätkas Rootsis Karolinska Instituudis. Meditsiiniteaduste doktor traumakirurgia alal (2006, Karolinska Instituut). 

Ta töötas New Yorgi Bronx Municipal Hospitalis USA-s ja seejärel Groote Schuur Hospitalis Kaplinnas Lõuna-Aafrikas. Pärast seda tegeles ta õpetamise, ravimise ja teadustööga taas USA-s Los Angeleses Los Angelese maakonna- ja Lõuna-California Ülikooli haiglas. 

2013. aasta oktoobris naasis Talving Eestisse ning asus tööle nii Põhja-Eesti Regionaalhaiglas, Tartu Ülikooli Kliinikumis kui ka Tartu Ülikoolis.Villu Päärt: "Miks tuli tippkirurg Peep Talving Ameerikast tagasi?" Eesti Ekspress, 25. märts 2015. 

15. oktoobril 2018 alustas ta tööd Põhja-Eesti Regionaalhaigla juhatuse liikme-ülemarstina."Peep Talving sai PERH-i ülemarstiks". ERR, 2. oktoober 2018. Tema 5-aastane ametiaeg selles ametis lõppes 15. oktoobril 2023 kuna uueks tähtajaks ta ei kandideerinud.

Teadustöö
Tema artikleid on ilmunud maailma teadusajakirjades, lisaks on ta kirjutanud oma kogemustest peatükke traumakirurgide käsiraamatutesse ja ennekõike hinnatakse tema teadmisi teravtraumade alal.

Liikmesus
Ameerika Kirurgide Liit
Ameerika Traumakirurgide Liit

Vehklejana
Ta võitis aastatel 1992–1994 Rootsi meistrivõistlustel Stockholmi Politsei Spordiseltsi ridades espadroni individuaalvõistluses kolm kuldmedalit.Rootsi meistrivõistlused vehklemises. Espadroni individuaalvõistlus Rootsi keeles. 

Ta võistles 1993. aastal Essenis vehklemise maailmameistrivõistlustel Eesti espadronikoondise koosseisus.

Tunnustus
 2020 Tartu Ülikooli aumärk
 2021 Tallinna teenetemärk

Isiklikku
Tema vanemad on naistearst Heli Talving ja kirurg Tõnu-Teet Talving, tema vanem vend Jaak Talving juhatas Lääne-Tallinna Keskhaigla kirurgia- ja anestesioloogiakliinikut. Tal on kaks tütart ja üks poeg.

Viited

Välislingid
Peep Talvingu sporditulemused
"Püramiidi tipus". ETV, 19. märts 2011
Valik Peep Talvingu loenguid
Peep Talvingu artikleid
Ene Pajula. "Kõrvuti veedetud poolsajand". Elukiri, 9/2010
Villu Päärt. "Miks tuli tippkirurg Peep Talving Ameerikast tagasi?" Eesti Ekspress, 25. märts 2015
"Peep Talving: esimese koroonalainega eskaleerisime üle" ERR, 4. veebruar 2023

Kategooria:Eesti vehklejad
Kategooria:Rootsi vehklejad
Kategooria:Eesti arstid
Kategooria:Rootsi arstid
Kategooria:Ameerika Ühendriikide arstid
Kategooria:Karolinska Instituudi vilistlased
Kategooria:Tartu Ülikooli õppejõud
Kategooria:Sündinud 1965